Madelie Human | Skrywer van romantiese komedie
Posted on September 17, 2012 by Madelie Human
Enige liefdesverhouding verg aanpassing om te kan slaag en as die paartjie se opvoeding hemelsbreed verskil, kan die vonke behoorlik spat. Toe wonder ek hoe dit sal werk as ek die held en heldin van my storie sulke radikaal verskillende agtergronde gee – vandaar
Dis hoekom ek liefdesverhale skryf!
Posted on Julie 13, 2012 by Madelie Human
"Explanation by the tongue makes most things clear,
But love unexplained is clearer. – Rumi"
Niemand kon nog ooit die liefde tussen man en vrou werklik verduidelik of verstaan nie. Nie een digter of skrywer kon deur al die eeue 'n vinger presies op die regte woorde lê nie, daarom hou ons aan probeer.
Ek dink die liefde ontwikkel vir elke paartjie anders en dis juis daardie andersheid wat elke liefdesverhaal uniek en HEERLIK maak!!
Diesulkes wat die romanse en die skrywers daarvan afkraak, kan gaan doppies blaas. Ek's mal daaroor!!
Posted in Op my seepkis
Is jy 'n boekwurm of 'n boekesnob?
Posted on Julie 10, 2012 by Madelie Human
Sit jy sekere boeke op die koffietafel in die sitkamer en ander op jou bedkassie, of dalk in die mandjie langs die toilet?
Lees jy sekere boeke op die vliegtuig en ander op die strand of tuis?
Verwys jy neerhalend na sekere genres wanneer jy in 'n spesifieke geselskap is, maar in die geheim geniet jy om dit te lees?
Dink jy 'n digter is 'n trappie hoër as bv. 'n ontspanningsromanskrywer?
Lees jy sekere boeke omdat jy graag ander mense wil beïndruk met jou belesenheid?
Dink jy dit verg minder skryfvaardighede om sekere genres te skryf as ander?
Het jy 'n lang lys van bekende skrywers op jou vriendelys op Facebook, maar jy ken hulle van geen Adam se kant nie?
Noem jy graag bekende skrywers se name asof jy hulle persoonlik ken?
Lees en geniet jy sekere boeke in die geheim?
Dink jy sekere genres is makliker om te skryf as ander?
Hoeveel keer het jy (eerlik!) JA geantwoord? Nee, moenie verduidelikings verskaf nie! Is jy dalk 'n boekesnob?
'n Proeseltjie uit Allesbehalwe
Posted on Junie 14, 2012 by Madelie Human
"Blikskottel, jou oupa was seker skatryk. 'n Morgan uit die vyftigerjare skop 'n ou nie agter elke bos uit nie. Hulle kos megabucks en is so skaars soos hoendertande. Magtig, dis mooi." Hy streel eerbiedig oor die motortjie se neus. Lees voort →
Proestukkie: Bosveldliefde vir Jemma – Amelia Strydom
Posted on Junie 12, 2012 by Madelie Human
"Verkoop jy iets, Reuben?" vra Jemma, haar stem tot 'n pylpunt geslyp toe sy hom op die naam noem. "Want ek kan jou sommer nou al sê ek stel nie belang nie. Miskien moet jy bietjie jou reëlboek vir mediese verkoopsverteenwoor-digers lees. Dis nie juis slim taktiek om potensiële kliënte te beledig nog voordat jy die produk bekendgestel het nie."
"O nee, ek verkoop niks nie. Ek's 'n dokter, hoor, g'n rep nie!" Hy probeer nie eens sy binnepret verdoesel nie. "Ek stel in jou professionele dienste belang." Lees voort →
Posted in Nuutste boeke
'n Kuiertjie met Amelia Strydom, skrywer van mediese romanses
Posted on Junie 8, 2012 by Madelie Human
"Deur die eeue is vroulikheid geassosieer met alles wat liggaamlik en vleeslik is (soos seks), terwyl manlikheid verbind is aan die intellektuele en geestelike. Hoewel ons samelewing op die oppervlak radikaal verander het, skuil hierdie siening steeds in ons kollektiewe bewussyn." – Amelia Strydom
Het jy romanses gelees voor jy hulle self begin skryf het?
My liefde vir romanses het begin met my Ouma Marie se grootdrukboeke. Ek kon nooit genoeg leesstof op vakansie saamneem om my besig te hou nie. Daar was eenvoudig nie plek in die kar nie. (Dankie tog vir my Kindle, ek reis deesdae soveel ligter!) As my rantsoen gedaan was, het ek Ouma se biblioteekboeke deurgedraf. Tryna du Toit en Ena Murray was my gunstelinge. Ek onthou hoe my hart altyd so 'n bietjie vinniger geklop het wanneer ek een van M Strydom se boeke opgetel het. Dan kon ek my amper verbeel dis mý naam op die rugkant. Lees voort →
Posted in Gesprekke met skrywers.,Nuutste boeke
Allesbehalwe is op pad!
Posted on Junie 7, 2012 by Madelie Human
Ek het net gister die buiteblad van my nuutste romantiese komedie, Allesbehalwe, gekry! Sy verskyn in September.
Corneli Lange se werkgewer rig 'n baie vreemde versoek wat sy nie durf weier as sy haar werk wil behou nie. Sy moet die baas se kleinseun, wie se opvoeding veel te wense laat, 'n bietjie touwys maak sodat hy gereed sal wees om sy aansienlike erfporsie in ontvangs te neem. Die man is inderdaad 'n ploert. Sy gril behoorlik vir sy maniere. Hoe is dit moontlik dat hy ook ander gevoelens in haar wakker maak? Hoekom vind sy, wat net die beste en fynste gewoond is, so 'n ruwe diamant opwindend? Is daar in elke vrou 'n onbewustelike begeerte om in die arms van 'n 'bad boy' te beland? Terwyl sy onverrigtersake spook om hom maniere te probeer leer, neem hy haar letterlik op 'n dolle rit wat haar lewe totaal kan verander!
Gelukkig maak 'n leesverslawing nie vet of dronk nie!!
WIE Sê SO?
ARGIEWE Kies Maand September 2012 Julie 2012 Junie 2012 Mei 2012 April 2012 Maart 2012 Februarie 2012 November 2011 Oktober 2011 Julie 2011